Paterna inicia el muntatge del Coetòdrom
11/07/2016

# Paterna inicia el muntatge del Coetòdrom

[![Cohetódromo](/images/noticias/2016/07/cohetodromo.jpg)](/images/noticias/2016/07/cohetodromo.jpg)

11.07.2016

El muntatge d'aquesta infraestructura compleix 15 anys des que es va situar per primera vegada als peus de la Torre

L'Ajuntament de Paterna inicia hui el muntatge del popular coetòdrom, que porta instal•lant-se en el Parc de la Torre des de fa 15 anys. Cinc operaris treballaran durant 8 hores diàries els pròxims 17 dies fins a completar el muntatge de l'estructura metàl•lica que es va instal•lar per primera vegada als peus de la Torre l'any 2001.

Els operaris s'encarregaran hui de preparar la zona, barrar el perímetre del coetòdrom i netejar les arquetes. Serà demà quan els pilars d'aquesta peculiar estructura s'alcen ja en altura per a convertir-se, el pròxim mes d'agost, en escenari de ‘recordaes’, ‘femelletas’, coets i ‘cohetons’. En el seu interior es dispararan més de 5.000 artefactes explosius.

Al coetòdrom, els joves coeters aprenen a convertir-se en futurs tiradors, i els veïns i veïnes podran acostar-se sense perill per a gaudir del fum, la pólvora i les explosions.

Ocupa més de 500 metres quadrats i cadascuna de les seues peces està numerada i guardada en dependències municipals durant la resta de l'any per al seu muntatge aquest mes de juliol. Fa 3 anys la ‘gavia’ es va reparar i les seues condicions de seguretat són les òptimes.